llö 



Am Rubrum: Güetliehe Aussag Hamisen Biebers von Graiz 

 im Steier gebüertig betr. L : A : 



2. 



Vermerckht die Artickliel Hannß Denuli:li von Kleinstetten 

 in Steiermarckht guetliche vrgicht vnd bekanntnuß, welche er 

 in beisein Wolfgang Gloederl gesehwornen Landtprouosen in 

 alhieiges Lanndtgericht veberanntwort in beisein Merth Spereekh 

 Stattricbtern, Mathesen Weiß, Hannsen Polcklien, Merth Fennzen 

 vnd meinen Bartholomee Cristann der Zeit anwalt vnd Landt- 

 gerichtsverwaltern beisein examinirt, beschrieben den 14. Februarii 

 anno etc. 1609, wie hernach volgt. 



Erstlichen bekhenndt er sey vngevehr seines alters bei 

 30 Jaren vnd weillanndt Gallen Denckhen etwo zue Kleinstetten 

 wonnhafft, Dorothea seiner Ehewirtin, so noch im leeben sein 

 solle, ehelicher Sohn, habe sich von Jugennt auf bei der alten 

 Puchmairin im Prüngraben bei St. Andree bej Kleinstetten auf- 

 gehalten, di ime auch vahst die mehrere Zeit auferzogen vnd 

 zum Fhurwerckh gebraucht, hernacher ein Jarlanng einen Beckhen 

 brodt außgetragen, nachmalen, alßmann füer Canischa gezoegen, 

 habe er sich in Krieg vnder herrn haubtmann Wechslern 

 schreiben lassen etc. 



Anndern alß er hernacher ins Landt khomen vndt seit- 

 hero ander orth seiner Arbeith nachganngen, sei er lezlichen 

 auch mit seinen gespann Hansen Bieber, so sich an jzo zu 

 Leibniz herbergweiß aufhalten thue, khommen, bej ime vonn 

 vnd zuegeraist, welcher ine angelernet, er solle in die Wirts- 

 lieuser oder Bauernhöeff gehen, daselbsten ein Petschierbrieffl, 

 darinen ein wurzel ainer Allraun gleich geformirt geleegen füer- 

 ^aigenn vnd fürgeben, er habe solches gefundten, alß dann 

 wolle er hernach khomen vnd sich solcher Würzen annemen zue 

 khauffen in mainung, darmit er die andern zuehorer beweeg die- 

 selben zu khaueffen, jn massen er dann destwegen von obge- 

 dachten Landtprouosenn ins Lanndtgericht fambt seinnen gesellen 

 geaimtwort wordten, vmb daß sie solche Allraun vmbtragen vnd 

 die Leuth darmit betroegen vnd vmbs gelt verkhauffht, wie volgt: 



Dritten. 14 Tag vor Weihenachten einen Ziegler zue Graiz 

 in Gaidorf in deß herrn Scheidten hauß eine verkliaufft fambt 



